Jenna Jameson

**Jenna Jameson**, pe **Jenna Marie Massoli** hervez he anv gwir, bet ganet d'an 9 a viz Ebrel 1974, zo un aktourez pornografek stadunanat, bet brudet evel ar gwellañ aktourez pornografek er bed, ma vez graet rouanez ar filmoù pornografek anezhi. Krog e oa gant ar filmoù-se e 1993, goude bezañ bet emziwiskerez ha patrom-luc'hskeudenner. Meur a briz he deus bet e-touez ar re a vez ingalet gant greanterezh ar filmoù pornografek er Stadoù-Unanet. Savet he deus he c'hompagnunezh ClubJenna e 2000 gant an den a zo deuet da vout he fried, Jay Grdina, a-raok terriñ o eured. Da gentañ e oa krog gant he lec'hienn dezhi er genrouedad, goude he devoa graet war-dro lec'hiennoù aktourezed all, ha neuze sevel filmoù pornografek e 2001. An hini kentañ anezho e oa *[[Briana Loves Jenna]]* (gant an aktourez pornografek Briana Banks), a reas berzh (a-hervez) e 2002. E 2005 e oa bet gounezet gant he c'hompagnunezh, Club Jenna, kement ha 15 milion a zolaroù. Bruderezh evit he lec'hienn hag he filmoù zo bet, gant he foltred, e Times Square, e New York. Un abadenn a ra e Playboy TV, *[[Jenna's American Sex Star]]*, ma vez aozet ur genstrivadeg evit danvez-aktourezed pornografek a c'hounezo ur gevrat gant he c'h-Club Jenna. Goude-se e oa krog da c'hoari perzhioù e filmoù boutin, evel film Howard Stern film *[[Private Parts (1997 film)|Private Parts]]* e 1997, pe e filmoù skinwel, evel e 2003, evit NBC e daou rann eus an heuliad  *[[Mister Sterling]]*. 

E 2004 e voe embannet he buhezskrid *[[How to Make Love Like a Porn Star: A Cautionary Tale]]*, bet c'hwec'h sizhun e roll ar levrioù muiañ gwerzhet gant an New York Times. Krouet he deus un istor treset, anvet *[[Jenna Jameson's Shadow Hunter (comic)|Jenna Jameson's Shadow Hunter]]*, embannet gant Virgin Comics e 2008. C'hoariet he deus er film spont ha fent *[[Zombie Strippers]]*, e 2008 ivez.

## Buhez
Ganet eo e Las Vegas, Nevada. Merc'h eo da Lawrence Massoli ha Judith Brooke Hunt. He zad zo a orin italian hag ofiser polis, ha rener programoù ar skinwel KVBC-TV. He mamm a oa dañserez e Las Vegas en Tropicana Resort & Casino. Marvet e oa he mamm gant ur melanoma e 1976, pa ne oa ket 2 vloaz c'hoazh. Gant priz al louzeier e oa aet buan ar stal da stalig, hag ar stalig da nebeud a dra, ha ret e voe dezhi mont da lec'h all, evel Nevada, Arizona ha Montana, en ur chom en ur garavanenn, gant he mamm-gozh. He zad a laboure e polis Las Vegas, ha kamaradez tost e oa d'he breur henañ Tony. A-hed he bugaleaj eo bet enskrivet e kentelioù koroll ha sachet e-barzh kentstrivadegoù koantiz. E DVD ar film *[[Zombie Strippers]]* e lavar he deus embreget an dañs e-pad 15 vloaz. En he buhezskrid e kont penaos, e miz Here 1990, pa oa he familh o chom war ar maez en un domani sevel chatal, e Fromberg, e Montana, e oa bet meinataet ha gwallet gant pevar faotr goude ur c'hoariadeg mell-droad amerikan el lise Fromberg High School. Kement-se a c'hoarvezas pa oa o c'hoari biz-meud da vont d'ar gêr, goude ma oa savet er c'harr gant ar pevar faotr.

### Deroù
Klask a reas ober evel he mamm ha dañsal e Las Vegas evel "showgirl", met ne voe ket kemeret peogwir ne oa ket mentek a-walc'h, ne oa ket 173&nbsp;cm. Fred a gavas e Disneyland Resort, met kuitaat a reas al labour daou viz goude. He c'hentañ anv dañserez e oa "Jennasis", a voe anv ur gompagnunezh ("Jennasis Killing Co."). Goude he deus kemeret an anv "Jenna Jameson" pa oa dougerez-dilhad goude bezañ sellet el levr-pellgomz da glask un anv-tiegezh a glotfe brav gant hec'h anv-bihan, ha dibabet he doa Jameson abalamour d'ar whiskey-se a blije dezhi evañ. Pa oa el lise e oa kroget da gemer drammoù (kokain, LSD, ha metamfetamin) e kompagnunezh he breur a oa aet war an heroin, hag he zad zoken. War washaat e oa aet he sujedigezh d'an drammoù evel-just e-pad ar pevar bloaz a dremenas gant he mignon. Paouezet e oa da zebriñ (unan eus efedoù an heroin) ken e veze kavet re voan d'ober poltredoù. Kuitaet e voe gant ar paotr e 1994 pa ne boueze nemet 34 c'hilo ken. Ur c'hamarad a lakaas anezhi en ur gador rodek d'he c'has d'he zad en-dro.

## Oberenn

### Filmoù pornografek
Jenna a lavar e oa krog gant ar filmoù pornografek abalamour da gas an dorzh d'ar gêr d'he dousig Jack ha ne veze ket gwall fur. Kentañ film *[[erotek]]* a reas a voe graet e 1993.

### Filmoù all
Gwelet e oa bet Jenna Jameson e 2001 en ur video evit ar ganaouenn "Without Me" gant Eminem.

### Buhezskrid
Berzh ken-ha-ken he deus graet he levr *[[How to Make Love Like a Porn Star: A Cautionary Tale]]*, kenkent ha deuet er-maez e miz Eost 2004, kenskrivet gant Neil Strauss, a genlaboure gant an *[[The New York Times]]* ha *[[Rolling Stone]]*, embannet gant ReganBooks, ur rann eus HarperCollins. C'hwec'h sizhun-pad e voe war listennad gwellañ gwerzhioù an New York Times. Troet e voe en alamaneg (*Pornostar. Die Autobiographie*) e 2005 hag e spagnoleg (*Como Hacer El Amor Igual Que Una Estrella Del Porno*) e 2006.

## Politikerezh
N'eo ket brudet evel un emsaverez politikel met aet eo a-enep an doareoù drouk ouzh al loened, ha graet ur video a-enep doareoù ar gompagnunezh kig-yar Kentucky Fried Chicken.

## Buhez prevez
E miz Du 2006 e lavaras Ortiz en *[[The Howard Stern Show]]*, e kare Jenna Jameson, ha ne rae ket filmoù pornografek ken hag o devoa un darempred sirius. E 2006 e c'houlennas Jenna Jameson dizimeziñ digant Grdina. Kinnig a reas Ortiz ha komz a reas eus o c'harantez en abadenn an *2008 AVN Adult Movie Awards* pa oa o kinnig ur priz. Gwelet eo bet ivez e div abadenn eus *[[The Apprentice (U.S. season 7)|The Celebrity Apprentice]]* o sikour Ortiz en e drevelloù.

Jenna Jameson he doa embannet e 2008 e oa dougerez hag o c'hortoz gevelled, a voe ganet e miz Ebrel 2009.


Jenna Jameson 2008.jpg|Jenna Jameson e 2008.
Jenna Jameson Jan12 2007.JPG|En AVN Adult Entertainment Expo 2007, January 12,&nbsp;2007. Anat eo hec'h enplantadennoù.
Jenna Jameson AVN Awards January 9 2006 cropped.jpg|Jenna Jameson e 2006.
Jenna Jameson and Jay Grdina.jpg|Gant he fried kentañ Jay Grdina, e 2005.


## Liammoù diavaez
* Buhezskrid at Wicked Pictures
* Jenna Jameson atersadenn gant Klixxx Webmaster Magazine
* Jenna Jameson Interview war *PR.com*
* Jenna Jameson at TGPit.com

## Daveennoù